Diari Oficial de la Generalitat Valenciana


Sumari del DOGV 3038, del 18-07-1997 (1997/9205)

DECRET 199/1997, d'1 de juliol, del Govern Valencià, pel qual es crea un institut d'Educació Secundària a Pinoso.
-----------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/07/01/199/dof/vci/html**

### Dades del document

Número de DOGV
:   3038

Data del DOGV
:   18-07-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/9205


Data del document
:   01-07-1997

Organisme emissor
:   Conselleria de Cultura, Educació i Ciència

Tipus de document
:   Decret

DECRET 199/1997, d'1 de juliol, del Govern Valencià, pel qual es crea un institut d'Educació Secundària a Pinoso.  
L'Extensió de Batxillerat de Pinoso es va crear per l'Ordre de 16 de juny de 1988, de la Conselleria de Cultura, Educació i Ciència, i en l'actualitat te autoritzats els ensenyaments d'Educació Secundària Obligatòria i Batxillerat LOGSE.  
Els estudis de planificació educativa efectuats per la Conselleria de Cultura, Educació i Ciència consideren que a Pinoso ha de haver-hi un institut que impartisca els ensenyaments d'Educació Secundària i a fi d'atendre les necessitats educatives de la localitat.  
L'Ajuntament de Pinoso, en sessió plenària de 8 de juliol de 1992, va cedir a la Generalitat Valenciana un solar de 10.176 metres quadrats per a la construcció d'un institut. Adjudicades les obres i estant pròxim l'acabament, mitjançant aquest decret es crea un institut d'Educació Secundària per transformació de l'Extensió de Batxillerat existent.  
En virtut d'això, de conformitat amb el que s'estableix en l'article 17 de la Llei Orgànica 8/1985, de 3 de juliol, Reguladora del Dret a l'Educació, a proposta del conseller de Cultura, Educació i Ciència i amb la deliberació prèvia del Govern Valencià, en la reunió del dia 1 de juliol de 1997,  
DECRETE  
Article únic  
Es crea, per transformació de l'Extensió de l'Institut de Batxillerat de Novelda en Pinoso, codi 59643334, el següent centre docent:  
- Província: Alacant.  
- Localitat: Pinoso.  
- Denominació: Institut d'Educació Secundària.  
- Codi: 06655155.  
- Domicili definitiu: c/ Alfons XIII, s/n.  
- Composició: 16 grups d'Educació Secundària Obligatòria, 4 de Batxillerat.  
- Capacitat: 520 llocs escolars.  
DISPOSICIONS ADDICIONALS  
Primera  
El que s'estableix en aquest decret s'inscriurà en el Registre de Centres Docents de la Comunitat Valenciana.  
Segona  
El professorat i personal no docent, amb destinació definitiva en el centre actualment existent, s'integrarà en el nou Institut d'Educació Secundària.  
Tercera  
El material inventariable i fungible de l'Extensió de Batxillerat s'integrarà en l'inventari del nou Institut.   
DISPOSICIONS FINALS  
Primera  
Es faculta el conseller de Cultura, Educació i Ciència perquè adopte totes les disposicions que siguen necessàries per al compliment i desenvolupament del que s'estableix en aquest decret, així com perquè modifique, si escau, el domicili i la configuració del centre.  
Segona  
Aquest decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes acadèmics es refereixen a l'inici del curs escolar 1996/97.  
València, 1 de juliol de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller de Cultura, Educació i Ciència,  
FRANCISCO E. CAMPS ORTIZ


Còpia Permalink ELI